《母氏生日阴晴晏温夜后虽小雨或作或止而帖然》
宋代·孙应时

草草称觞寿我亲，每惭天意俯从人。
连宵又似去的雨，淑景偏回此日春。
富贵何如长得健，诗书元自不羞贫。
秫田五亩犹堪酿，愿作尧天百岁民。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。